กาเบรียล อิลอร์เด

**กาเบรียล อิลอร์เด** หรือ **แฟลช อิลอร์เด** นักมวยสากลชาวฟิลิปปินส์

## ประวัติ
กาเบรียล อิลอร์เด มีฉายาว่า แฟลช อิลอร์เด "แฟลช" (สายฟ้า) เริ่มชกมวยเมื่อประมาณ พ.ศ. 2493 โดยมีโลเป ซาเรียล เป็นผู้จัดการ ได้ครองแชมป์ฟิลิปปินส์รุ่นแบนตัมเวทเป็นครั้งแรกเมื่อ พ.ศ. 2495 และได้ครองแชมป์ OPBF รุ่นแบนตัมเวทในปีเดียวกันโดยชนะคะแนน ฮิโรชิ ฮิโรงูจิ ที่โตเกียว ต่อมาใน พ.ศ. 2496 อิลอร์เดก้าวขึ้นไปชิงแชมป์ OPBF รุ่นเฟเธอร์เวทถึง 2 ครั้งแต่ไม่สำเร็จ จึงขยับขึ้นไปชกรุ่นไลท์เวท

อิลอร์เดสามารถคว้าแชมป์ฟิลิปินส์รุ่นไลท์เวทมาครองได้ใน ปี พ.ศ. 2497 ต่อมาในปี พ.ศ. 2499 อิลอร์เดขึ้นชิงแชมป์โลกรุ่นเฟเธอร์เวทกับ แซนดี แซกเลอร์ แชมป์โลกชาวสหรัฐที่เขาเคยชกชนะในแบบนอกรอบมาแล้ว แต่เมื่อชิงแชมป์จริงๆอิลอร์เดกลับเป็นฝ่ายแพ้ทีเคโอในยกที่ 13 จากนั้นกลับมาครองแชมป์ OPBF รุ่นไลท์เวทได้ใน พ.ศ. 2500 แต่พอป้องกันตำแหน่งครั้งแรกก็เสียแชมป์ให้ออมทรัพย์ แหลมฟ้าผ่า 

อิลอร์เดพบกับความสำเร็จในการชกมวยอีกครั้งเมื่อชิงแชมป์ OPBF รุ่นไลท์เวทคืนมาได้ใน พ.ศ. 2501 และได้ครองแชมป์ภาคตะวันออกไกลและแชมป์โลกรุ่นซูเปอร์เฟเธอร์เวทเมื่อ พ.ศ. 2503  และป้องกันตำแหน่งไว้ได้ถึง 10 ครั้ง โดยระหว่างที่เป็นแชมป์โลกเขายังครองและขึ้นชกป้องกันแชมป์ภาคตะวันออกโดยไม่ได้สละตำแหน่ง จน พ.ศ. 2505 จึงเสียแชมป์ OPBF ให้ เทรูโอะ โคซากะ แต่ก็ชิงแชมป์กลับคืนมาได้ อิลอร์เดเริ่มพบกับความตกต่ำใน พ.ศ. 2509 เมื่อเสียแชมป์ OPBF ให้กับ โยชิอากิ นูมาตะ และเสียแชมป์โลกให้นูมาตะไปอีกเมื่อ พ.ศ. 2510 อิลอร์เดหยุดชกไป 1 ปี กลับมาชกอีกใน พ.ศ. 2512 แต่ชกแพ้ทั้งสองครั้ง ทำให้อิลอร์เดตัดสินใจแขวนนวมไปในปี พ.ศ. 2514 

อิลอร์เดนับได้ว่าเป็นนักมวยที่เป็นตำนานของฟิลิปปินส์ เช่นเดียวกับ ปานโช วิลลา และ แมนนี ปาเกียว เขาได้รับการยกย่องให้เป็นนักมวยเกียรติยศของสภามวยโลก และการชกระหว่างอิลอร์เดกับการ์โลส โอร์ติซเมื่อ พ.ศ. 2507 ได้รับการยกย่องให้เป็นการชกแห่งปี พ.ศ. 2507 ของสภามวยโลกด้วย

### ชีวิตส่วนตัว
ด้านชีวิตส่วนตัว อิลอร์เดไม่เพียงแต่มี โลเป ซาเรียล เป็นผู้จัดการและโปรโมเตอร์เท่านั้น หากแต่ยังมีศักดิ์เป็นพ่อบุญธรรมและเป็นพ่อตาอีกด้วย ทั้งนี้ อิลอร์เดสมรสกับ ลอรา บุตรสาวของซาเรียล ทั้งคู่มีบุตรชายด้วยกันทั้งหมด 2 คน ซึ่งในปัจจุบัน บุตรชายคนที่ 2  คือ จอห์นนี อิลอร์เด เป็นผู้จัดการค่ายมวย "อิลอร์เดยิม" และ "อิลอร์เดโปรโมชั่น" ซึ่งเป็นค่ายมวยและบริษัทธุรกิจมวยที่มีชื่อเสียงของฟิลิปปินส์ มีนักมวยชื่อดังในสังกัด อาทิ รอนนี่ มากราโม เป็นต้น

เสียชีวิตเมื่อวันที่ 2 มกราคม พ.ศ. 2528 จากโรคมะเร็งปอด

## เกียรติประวัติ
* แชมป์ OPBF รุ่นแบนตัมเวท
** ชิง , 18 ตุลาคม 2495 ชนะคะแนน ฮิโรชิ โฮริงูจิ () ​ที่ สนามกีฬาแห่งชาติคูรามาเอะ​ โตเกียว ประเทศญี่ปุ่น​
** ป้องกันตำแหน่งครั้งที่ 1 , 6 กรกฎาคม 2496 ชนะคะแนน อากิโยชิ อากานูมะ ​() ที่ โครากูเอ็งย​ิม โตเกียว​ ประเทศญี่ปุ่น
* แชมป์ประเทศฟิลิปปินส์รุ่นไลท์เวท (2500 – 2501)
** ชิง , 16 มีนาคม 2500 ชนะคะแนน ทอมมี โรมูโล () ที่ รีซัลเมมโมเรียล​สปอร์ตคอมเพล็กซ์​มะนิลา ประเทศฟิลิปปินส์
* แชมป์ OPBF รุ่นไลท์เวท (2500)
** ชิง , 27 เมษายน 2500 ชนะคะแนน ฮิเดโตะ โกบายาชิ ()​ ที่ นาโงยะ​​ ประเทศญี่ปุ่น 
** เสียแชมป์ , 23 มิถุนายน 2500 แพ้คะแนน ออมทรัพย์ แหลมฟ้าผ่า () ที่ สนามมวยราชดำเนิน​​ จังหวัดพระนคร​ ประเทศไทย​
* แชมป์ประเทศฟิลิปปินส์รุ่นจูเนียร์ไลท์เวท (2500)
** ชิง , 23 ตุลาคม 2500 ชนะคะแนน เลียว อลอนโซ่ () ที่ รีซัลเมมโมเรียล​สปอร์ตคอมเพล็กซ์​ มะนิลา ประเทศฟิลิปปินส์
* แชมป์ OPBF รุ่นไลท์เวท สมัยที่ 2 (2501 – 2505)
** ชิง , 3 กุมภาพันธ์ 2501 ชนะคะแนน ฮิโรชิ โอกาวะ () ที่ โตเกียว ประเทศญี่ปุ่น
** ป้องกันตำแหน่งครั้งที่ 1 , 3 พฤษภาคม 2501 ชนะคะแนน ฮาเบยานา คิด​ () ที่ รีซัลเมมโมเรียล​สปอร์ตคอมเพล็กซ์​ มะนิลา ประเทศฟิลิปปินส์​ (และเป็นการป้องกันแชมป์ประเทศ​ฟิลิปปินส์รุ่นไลท์เวทครั้งแรกของอีลอร์เด)​
** ป้องกันตำแหน่งครั้งที่ 2 , 2 กันยายน 2501 ชนะคะแนน ฮิซาโอะ โกบายาชิ ​() ที่ โตเกียว ประเทศญี่ปุ่น​
** ป้องกันตำแหน่งครั้งที่ 3 , 15 พฤศจิกายน 2501 ชนะอาร์ทีดี เคจิ อิชิคาวะ​ () ยก 6 ที่ รีซัลเมมโมเรียล​สปอร์ตคอมเพล็กซ์​ มะนิลา ประเทศฟิลิปปินส์
** ป้องกันตำแหน่งครั้งที่ 4 , 6 กุมภาพันธ์ 2502 ชนะคะแนน ทาเกโอะ ซูกิโมริ​ () ที่ หอประชุมมหาวิทยาลัย​นิฮง โตเกียว ประเทศญี่ปุ่น​
** ป้องกันตำแหน่งครั้งที่ 5 , 7 ตุลาคม 2502 ชนะคะแนน ฮิซาโอะ โกบายาชิ​ () ที่ โตเกียว ประเทศญี่ปุ่น
** ป้องกันตำแหน่งครั้งที่ 6 , 17 ตุลาคม  2503 ชนะคะแนน ซาคูจิ ชิโนซาวะ () ที่ รีซัลเมโมเรียลสเตเดียม​ มะนิลา ประเทศฟิลิปปินส์​
** ป้องกันตำแหน่งครั้งที่ 7 , 2 กันยายน 2504 ชนะคะแนน เทรูโอะ โคซากะ () ​ที่ รีซัลเมมโมเรียล​คอลิเซียม​ มะนิลา ประเทศฟิลิปปินส์​
** ป้องกันตำแหน่งครั้งที่ 8 , 10 มีนาคม 2505 ชนะน็อก สมเกียรติ เกียรติเมืองยม () ยก 2 ที่ รีซัลเมมโมเรียล​สปอร์ตคอมเพล็กซ์​ มะนิลา ประเทศฟิลิปปินส์​
** เสียแชมป์ , 30 เมษายน 2505 แพ้คะแนน เทรูโอะ โคซากะ​ () ที่ โครากูเอ็งยิม​ โตเกียว ประเทศญี่ปุ่น​
* แชมป์ OPBF รุ่นไลท์เวท (2505 – 2509)
** ชิง , 4 สิงหาคม 2505 ชนะคะแนน เทรูโอะ โคซากะ ​() ที่ เซบูคอลิเซียม​ เซบู​ ประเทศฟิลิปปินส์​
** ป้องกันตำแหน่งครั้งที่ 1 , 17 พฤศจิกายน 2505 ชนะทีเคโอ​ อิศรศักดิ์ พันท้ายนรสิงห์ () ยก 3 ที่ มะนิลา ประเทศฟิลิปปินส์​
** ป้องกันตำแหน่งครั้งที่ 2 , 1 มิถุนายน 2506 ชนะทีเคโอ​ สึเนโตมิ มิยาโมโตะ () ยก 9 ที่ สมาร์ท อาราเนตา คอลิเซียม​ เกซอนซิตี​ ประเทศฟิลิปปินส์​
** ป้องกันตำแหน่งครั้งที่ 3 , 8 พฤษภาคม 2507 ชนะคะแนน ทากาชิ มัตสึโมโตะ () ​ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์​
** ป้องกันตำแหน่งครั้งที่ 4 , 21 พฤศจิกายน 2507 ชนะคะแนน ซู คังอิล () ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์
** ป้องกันตำแหน่งครั้งที่ 5 , 27 กุมภาพันธ์ 2508 ชนะคะแนน เรเน่ บาเรียนโตส​ () ที่ เซบูคอลิเซียม เซบู ประเทศฟิลิปปินส์​
** เสียแชมป์ , 9 มิถุนายน 2509 แพ้คะแนน โยชิอากิ นูมาตะ​ () ​ที่ หอประชุมมหาวิทยาลัย​นิฮง โตเกียว ประเทศญี่ปุ่น
* แชมป์โลกรุ่นจูเนียร์ไลท์เวท (2503 – 2510 ; เป็นแชมป์ของ Lineal เพียงสถาบันเดียว 2503 – 2505 และเป็นแชมป์ของ WBA WBC The ring และ Lineal 2505 – 2510)
** ชิง , 16 มีนาคม 2503 ชนะน็อก แฮโรลด์ โกเมส () ยก 7 ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์
** ป้องกันตำแหน่งครั้งที่ 1 , 17 สิงหาคม 2503 ชนะน็อก แฮโรลด์ โกเมส () ยก 1 ที่ คาวพาเลซ​ แดลีซิตี​ รัฐแคลิฟอร์เนีย​ สหรัฐ 
** ป้องกันตำแหน่งครั้งที่ 2 , 19 มีนาคม 2504 ชนะคะแนน โจเอย์ โลเปส​ () ที่ สนามเบสบอลรีซัลเมโมเรียล​ มะนิลา ประเทศฟิลิปปินส์​
** ป้องกันตำแหน่งครั้งที่ 3 , 16 ธันวาคม 2504 ชนะทีเคโอ​ เซอร์จีโอ กาปรารี () ยก 1 ที่ รีซัลเมมโมเรียล​สปอร์ตคอมเพล็กซ์​ มะนิลา ประเทศฟิลิปปินส์​
** ป้องกันตำแหน่งครั้งที่ 4 , 23 มิถุนายน 2505 ชนะคะแนน ออเบิร์น โคเพแลนด์ ​() ที่ รีซัลเมมโมเรียล​สปอร์ตคอมเพล็กซ์ มะนิลา ประเทศฟิลิปปินส์​
** ป้องกันตำแหน่งครั้งที่ 5 , 16 กุมภาพันธ์ 2506 ชนะคะแนน จอห์นนี บิซซาโร​ () ที่ มะนิลา ประเทศฟิลิปปินส์​
** ป้องกันตำแหน่งครั้งที่ 6 , 16 พฤศจิกายน 2506 ชนะดีคิว เลิฟ อาโลเตย์ () ยก 11 ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์ 
** ป้องกันตำแหน่งครั้งที่ 7 , 27 กรกฎาคม 2507 ชนะทีเคโอ​ เทรูโอะ โคซากะ ​() ยก 12 ที่ สนามกีฬาแห่งชาติคูรามาเอะ โตเกียว ประเทศญี่ปุ่น​
** ป้องกันตำแหน่งครั้งที่ 8 , 5 มิถุนายน 2508 ชนะน็อค เทรูโอะ โคซากะ () ​ยก 15 ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์
** ป้องกันตำแหน่งครั้งที่ 9 , 4 ธันวาคม 2508 ชนะคะแนน ซู คังอิล () ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์
** ป้องกันตำแหน่งครั้งที่ 10 , 22 ตุลาคม 2509 ชนะคะแนน บิเซนเต มิลัน เดราโด​ () ที่ สมาร์ท อาราเนตา คอลิเซียม​ เกซอนซิตี ประเทศฟิลิปปินส์
** เสียแชมป์ , 15 มิถุนายน 2510 แพ้คะแนน โยชิอากิ นูมาตะ​ () ที่ สนามกีฬาแห่งชาติคูรามาเอะ โตเกียว ประเทศญี่ปุ่น​
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นเฟเธอร์เวท , 26 พฤษภาคม 2496 แพ้คะแนน ลาร์รี่ บาตาน () ที่ รีซัลเมโมเรียลสเตเดียม​ มะนิลา ประเทศฟิลิปปินส์
** ชิงแชมป์ประเทศญี่ปุ่น​ รุ่นไลท์เวท , 26 พฤศจิกายน​ 2496 แพ้คะแนน มาซาชิ อากิยามะ () ที่ สนามกีฬาแห่งชาติคูรามาเอะ โตเกียว​ ประเทศญี่ปุ่น​ 
** ชิงแชมป์ OPBF รุ่นเฟเธอร์เวท , 29 มิถุนายน 2497 แพ้คะแนน ชิเงจิ คาเนโกะ () ที่ ศูนย์กีฬาในร่มโตเกียว​ โตเกียว ประเทศญี่ปุ่น
** ชิงแชมป์โลก (The ring และ Lineal) ​รุ่นเฟเธอร์เวท , 18 มกราคม 2499 แพ้ทีเคโอ​ แซนดี แซดเลอร์ () ยก 13 ที่ คาวพาเลซ​ แดลีซิตี​ สหรัฐ
** ชิงแชมป์โลก (WBC WBA The ring และ Lineal) รุ่นไลท์เวท , 15 กุมภาพันธ์ 2507 แพ้ทีเคโอ​ การ์โลส โอร์ติซ​ ()​ ยก 14 ที่ รีซัลเมมโมเรียล​สปอร์ตคอมเพล็กซ์ มะนิลา ประเทศฟิลิปปินส์​ 
** ชิงแชมป์โลก (WBC WBA The ring และ Lineal) รุ่นไลท์เวท, 28 พฤสจิกายน 2509 แพ้น็อก การ์โลส โอร์ติซ​ ()​ ยก 14 ที่ เมดิสันสแควร์การ์เดน​ นครนิวยอร์ก​ รัฐนิวยอร์ก​ ​สหรัฐ
* ได้รับการยกย่องให้เป็นแชมป์โลกตลอดกาลในรุ่นซูเปอร์เฟเธอร์เวท ของสมาคมมวยโลก (WBA)

## อ้างอิง
* คนเหล็ก. ย้อนอดีตมวยดัง:กาเบรียน (แฟลช) อีลอร์เด้ ตากาล็อกผู้คร่ำหวอดของโลก. นิตยสารมวยโลก. ฉบับที่ 1149. กันยายน 2549.หน้า 44 - 45
* สถิติการชก boxrec.com 
* ประวัติวงการมวยตะวันออกไกล  

หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:แชมป์โลก เดอะริง
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:บุคคลจากจังหวัดเซบู

หมวดหมู่:เสียชีวิตจากมะเร็งปอด